Om in ’n vliegtuig langs vreemdelinge te sit, verskaf onbeperkte vermaak en verrassings – veral as jy ’n pastoor is. Voordat ’n niksvermoedende reisiger uitvind hoe ek my brood verdien, is ons geselsie gewoonlik gemaklik en plesierig.
Sodra my beroep egter bekend word, verander die gesprek ingrypend. Soms word dit meer sinvol met ’n gemeenskaplike geestelike band. Ander kere word dit ’n driftige gesprek waartydens my reisgenote oor hulle vertwyfeling, verwarring of geestelike pyn uitpak. Soms laat die oorfone en toe oë geen twyfel dat die gesprek verby is nie.